દિલ્હી હાઇકોર્ટે પોતાના એક મહત્વના ચૂકાદામાં કહ્યુ કે માતા-પિતાએ જાતે ખરીદેલા ઘર પર દીકરાનો કોઇ કાનૂની અધિકાર નથી. હાઇકોર્ટે કહ્યુ કે એનાથી કોઇ ફરક નથી પડતો કે દીકરો કુંવારો છે કે પરણેલો. તે પોતાના મા-બાપની મરજી અને દયાથી જ તેમના ખરીદેલા ઘરમાં રહી શકે છે. હક જમાવીને રહી ના શકે કારણકે ઘર પર તેનો કોઇ હક બનતો નથી. કોર્ટે કહ્યુ કે જો સારા સંબંધોને કારણે માતા-પિતા પોતાના દીકરાને ઘરમાં રહેવાની પરવાનગી આપે તો એનો મતલબ એ નહિ કે દીકરો આખી જીંદગી તેમના પર બોઝ બની રહે.